B.: Чым добрыя гэтыя песня з кліпам на яе — кароткія яны. У кадры ходзіць хлопец пасярод урбаністычных краявідаў, чамусьці пакутуе, і нават, мабыць, любая не здольная даць яму станоўчых эмоцый. І калі б не стылістычная скіраванасць калектыву — поп-рок — то так, прабач Госпадзі, і да суіцыду было б недалёка, асабліва калі юнак спявае пра сэрца ў крыві. А каб я быў на месцы, мабыць, яго каханай — даў бы яму добрага выспятку і павёў на санках катацца, пакуль снег не растаў. І ніякага самазнішчэння, а толькі суцэльнае самаадраджэнне.